iraklixyz/georgian-wikipedia-cleaned huggingface dataset:
საერთაშორისო წყლები

საერთაშორისო წყლები — საზღვაო სივრცე, რომელიც მდებარეობს ტერიტორიული ზღვის საზღვრის გარეთ, რომელზეც არ ვრცელდება რომელიმე ნებისმიერი ქვეყნის ან ქვეყნების სუვერენიტეტი და იმყოფება ყველა ხალხის საერთო და თანაბარუფლებიან სარგებლობაში. საერთაშორისო წყლების განსაზღვრისათვის მთავარია მისი ორივე ნიშანი:

ის არ ექვემდებარება არც ერთი ქვეყნის სუვერენიტეტს;

ის იმყოფება ტერიტორიული ზღვის ფარგლებს გარეთ. ასე რომ, მიმდებარე ზონა, განსაკუთრებული ეკონომიკური ზონა წარმოადგენს საერთაშორისო წყლების რაიონს სპეციფიკური სამართლებრივი რეჟიმით.

საერთაშორისო წყლების გამოყენება
საერთაშორისო წყლების გამოყენება ხორციელდება საერთაშორისო სამართალში ყველასათვის მისაღებ თავისუფალი საერთაშორისო წყლების იმპერატიული პრინციპების საფუძველზე, რომელიც ადგენს, რომ არც ერთ სახელმწიფოს არა აქვს უფლება გაავრცელოს საკუთარი სუვერენიტეტი საერთაშორისო წყლების და საჰაერო სივრცის რაიმე ნაწილზე ან წინააღმდეგობა გაუწიოს სხვა სახელმწიფოებს ისარგებლოს საერთაშორისო წყლების თავისუფლებით. ეს პრინციპები გამყარებულია და დაკონკრეტებულია 1958 წლის საერთაშორისო წყლების შესახებ კონვენციით და 1982 წლის საერთაშორისო საზღვაო სამართლით

საერთაშორისო წყლების თავისუფლება
საერთაშორისო წყლების თავისუფლება არ არის აბსოლუტური და ხორციელდება იმ პირობების შესაბამისად, რომელსაც ითვალისწინებს საზღვაო სამართლის გაეროს კონვენცია (თავი. 87 და 89).

საერთაშორისო წყლების თავისუფლება მოიცავს:
თავისუფალი ნაოსნობა;
თავისუფალი ფრენა;
წყალქვეშა საკომუნიკაციო სადენების და მილსადენების თავისუფალი გაყვანა;
საერთაშორისო სამართლის შესაბამისად დასაშვები ხელოვნური კუნძულების და სხვა ნაგებობების მშენებლობის თავისუფლება;
თავისუფალი თევზჭერა და საზღვაო რეწვა;
თავისუფალი სამეცნიერო კვლევები და სხვა.

ნაოსნობის თავისუფლება
ნაოსნობის თავისუფლება ნიშნავს, რომ როგორც სანაპირო სახელმწიფოების, ასევე ზღვაზე გასასვლელის არმქონე სახელმწიფოების დროშის ქვეშ მყოფ გემებს აქვთ ცურვის უფლება საერთაშორისო წყლებში.

სამხედრო გემები საერთაშორისო წყლებში სარგებლობენ მთლიანი იმუნიტეტით სხვა სახელმწიფოების იურისდიქციისგან. სამხედრო გემების იმუნიტეტი არ ნიშნავს, რომ მას მინიჭერული აქვს განუსაზღვრელი უფლებები. მაგალითად, განსაკუთრებულ ეკონომიკურ ზონაში აკრძალულია საბრძოლო სროლების, სიღრმეზე ჭურვების სროლების და მსგავსი მოქმედებების გამართვა.
გაეროს უშიშროების საბჭოს რეზოლუცია 1065

გაეროს უშიშროების საბჭოს რეზოლუცია 1065 მიიღეს ერთხმად 1996 წლის 12 ივლისს. საქართველოს შესახებ გაეროს წინა ყველა რეზოლუციის დადასტურებით, კერძოდ კი 1036 (1996) რეზოლუციის, საბჭომ განიხილა საქართველოსა და აფხაზეთს შორის კონფლიქტის პოლიტიკური მოგვარების მცდელობები და გადაავადა გაეროს დამკვირვებელთა მისიის მანდატი 1997 წლის 31 იანვრამდე.

საბჭომ შეშფოთება გამოთქვა ორმხვრივ მოლაპარაკებებში პროგრესის არარსებობის გამო, კერძოდ აფხაზური მხარის პოზიციის გამო. შეთანხმება ცეცხლის შეწყვეტის შესახებ და ძალების დაშორიშორების შესახებ შეთანხმებას ორივე მხარე ზოგადად იცავდა. მიუხედავად იმისა, რომ გაეროს დამკვირვებელთა მისიამ და დსთ-ს სამშვიდობო ძალებმა დიდი წვლილი შეიტანეს უსაფრთხოების დაცვის მხრივ, თუმცა გალის რაიონში სიტუაცია გაუარესდა.

კონფლიქტის მოგვარების მოლაპარაკებები გადაიდო. რეზოლუციამ კიდევ ერთხელ დაადასტურა საქართველოს ტერიტორიული მთლიანობა, სუვერენიტეტი და დამოუკიდებლობა და ამ პრინციპების შესაბამისად, აფხაზეთის სტატუსის განსაზღვრის აუცილებლობა. რეზოლუციამ ასევე დაადასტურა ლტოლვილთა და იძულებით გადაადგილებულ პირთა უფლება, უსაფრთხოდ სახლებში დაუბრუნდეს შესახებ, ხოლო აფხაზური მხარის მიერ ამ პროცესის შეჩერება — დაგმეს. კონფლიქტის შედეგად დემოგრაფიული ცვლილებები მიუღებლად შეფასდა, ისევე, როგორც ეთნიკურად მოტივირებული მკვლელობები და ძალადობა, აგრეთვე მიწის დანაღმიანებაც.

გაეროს დამკვირვებელთა მისიის მანდატი გადავადდა 1997 წლის 31 იანვრამდე და გადაიხედება დსთ-ის სამშვიდობო ძალების მანდატის შეცვლის შემთხვევაში. საბოლოოდ, გენერალურ მდივანს, ბუტროს ბუტროს-გალის დაევალა აფხაზეთში არსებული მდგომარეობისა და დამკვირვებელთა მისიის შესახებ სამი თვის შემდეგ მოხსენების წარდგენა.
მიხეილ სებრიაკოვი

მიხეილ სებრიაკოვი (; დ. 1798, სკურიშენსკაია, რუსეთის იმპერია — გ. 20 დეკემბერი, 1882) — რუსი პოეტი, მეცნიერი და მხატვარი.

ბიოგრაფია
მიხეილ სებრიაკოვი დაიბადა სტანიცა სკურიშენსკაიაში ვ. სებრიაკოვის ოჯახში. სწავლობდა ხარკოვის უნივერსიტეტში.

მსახურობდა ლეიბ-გვარდიის კაზაკთა ლეგიონში. ლეგიონში სებრიაკოვს მიენიჭა წოდებები: 1817 წლის 20 იანვარი — ურიადნიკი; 1819 წლის 10 მაისი — ლეიბ-გვარდიის კაზაკტა ლეგიონის იუნკერი; 1820 წლის 25 თებერვალი — პორტუპეი-იუნკერი; 1820 წლის 24 მარტი — კორნეტი; 1825 წლის 18 ივნისი — პორუჩიკი; 1825 წლის 31 აგვისტოდან 1826 წლის 3 აპრილამდე მსახურობდა ტაგანროგში იმპერატორ ალექსანდრე -სა იმპერატორის მეუღლის ელიზავეტა ალექსეევნას ლეგიონში ყოფნის დროს; 1827 წლის 5 ნოემბრიდან — სამხედრო სამსახურიდან გადამდგარი შტაბს-როტმისტრი. 1827 წელს გადადგა შტაბ-როტმისტრის წოდებით.

შემდეგ მუშაობდა ჯარის ხაზინადარად, ჯარის კანცელარიის ასესორად, დონის თავადთა საოლქო წინამძღოლად. მიხეილ სებრიაკოვს ჰქონდა დიდი კარ-მიდამო უსტ-მედვედიცკის ოლქის დასახლება სლობოდა-სებროვოში. სლობოდა-სებროვოში მდებარე სახლში მას ჰქონდა დიდი ბიბლიოთეკა, ფიზიკური და ბუნებრივ-ისტორიული კაბინეტები, მცირე ობსერვატორია და მეტეოროლოგიური სადგური.

გარდაიცვალა 1882 წლის 20 დეკემბერს. დაკრძალულია სლობოდა-სებროვოს წმინდა მიტროფანეს ეკლესიაში.

შემოქმედება
1869 წელს მიხეილ სებრიაკოვმა გამოსცა ბროშურა „ “ , რომელსაც თანდართული ჰქონდა პლანეტა სატურნის ნახატები. გამოაქვეყნა წინგი „ “ (ერთუჯრედიან წყალმცენარეებზე). გამოსცა ლექსების კრებული „“ . მისი ინტერესების სფეროში იყო ფერწერა, გრაფიკა, არქიტექტურა. სებროვოში მან საოჯახო ეკლესია მოაწყო, რომელიც სტანიცა სკურიშენსკაიაში წმინდა მიტროფანეს სახელობის ტაძრის შემცირებული ასლი იყო.
გაერთიანებული ერების სარდლობა კორეაში

გაერთიანებული ერების სარდლობა კორეაში — 1950 წელს დაარსებული გაერთიანებული, მრავალეროვანი სამხედრო სტრუქტურა, რომელიც სამხრეთ კორეას უჭერდა მხარს კორეის ომის პერიოდში და შემდგომ.

1953 წლის 27 ივლისს, გაერთიანებული ერების სარდლობამ და ჩინეთ-ჩრდილოეთ კორეის გაერთიანებულმა სარდლობამ ხელი კორეის დაზავების ხელშეკრულებას მოაწერეს. სამშვიდობო ხელშეკრულების საფუძველზე შეიქმნა დაზავების სამხედრო კომისია, რომელშიც ორივე ხელმომწერი მხარის წარმომადგენლები შედიან. ასევე მოქმედებს ნეიტრალური ერების სადამკვირვებლო კომისიაც, რომელიც მეთვალყურეობას უწევს მხარეების ვალდებულებების შესრულებას. დაპირისპირებულ მხარეებს შორის შეხვედრები საერთო უსაფრთხოების საერთო უსაფრთხოების მონაკვეთზე (სოფელ პანმუნჯომში) რეგულარულად იმართება.
ჩრდილოეთ კორეის მთები

ჩრდილოეთ კორეის მთები — მთათა სისტემა კორეის სახალხო დემოკრატიული რესპუბლიკის ჩრდილოეთ ნაწილში, მანჯურია-კორეის მთების აღმოსავლეთი ნაწილი. სიგრძე დაახლოებით 600 კმ, სიგანე 200 კმ-მდე, სიმაღლე 1300-1500 მ, მაქსიმალური — 2541 მ (მთა კვანმობონი). ჩრდილოეთით ესაზღვრება იალუძიანის (ამნოკანი) და ტუმინძიანის (ტუმანგანი) ხეობები, სამხრეთით გადადის აღმოსავლეთ კორეის მთებში. ჭარბობს საშუალო სიმაღლისა და დაბალი ქედები, რომლებიც უმთავრესად აგებულია გრანიტებით, გნაისებითა და კვარციტებით. კალთები დანაწევრებულია ხეობებით. ჩრდილოეთ კორეის მთებში არის რკინისა და პოლიმეტალების საბადოები. 1500 მ სიმაღლემდე კალთები შემოსილია ფართოფოთლოვანი ტყით, უფრო ზევით შერეული და წიწვოვანი ტყეებია, 2000 მ-ზე მაღლა ჭარბობს ქონდარა ფიჭვი და ბალახეული მცენარეულობა.
მიანმარის სახელმწიფო მრჩეველი

მიანმარის სახელმწიფო მრჩეველი — მიანმარის დე-ფაქტო მთავრობის მეთაური.

სახელმწიფო მრჩეველის თანამდებობა დააფუძნა მიანმარის მთავრობამ 2016 წლის 6 აპრილს სპეციალურად აუნ სან სუ ჩისათვის. აუნ სან სუ ჩის პარტიამ ეროვნული ლიგა დემოკრატიისათვის 2015 წლის არჩევნებში მოიპოვა გადამწყვეტი გამარჯვება, თუმცა პარტიის ლიდერმა ვერ შეძლო მიანმარის პრეზიდენტის თანამდებობის დაკავება კონსტიტუციური აკრძალვის გამო, რომლის მიხედვითაც პრეზიდენტის თანამდებობის დაკავება არ შეუძლია პირს, რომელსაც ჰქონდა უცხო ქვეყნის მოქალაქეობა. იგი და მისი გარდაცვლილი ქმარი, მიხაილ ეირისი დიდი ბრიტანეთის მოქალაქეები იყვნენ.

სია
ვარდისფერი ჟერო

ვარდისფერი ჟერო — ფრინველი ყარყატისნაირთა რიგისა.

აღწერა
ვარდისფერი ჟერო საკმაოდ დიდი ზომის ფრინველია, მისი სხეულის სიგრძეა 86 სმ, ფრთების შლილი 120-133 სმ, ხოლო სხეულის მასა 1,2-1,8 კგ. ბუმბული ღია ვარდისფერი აქვს, მკერდის და ფრთების ნაწილი ღია წითელი, კისერი თეთრი, ხოლო თავი და ნისკარტი, რომელსაც კოვზისებური ფორმა აქვს — შავი.

გამრავლება
ვარდისფერი ჟეროები ბინადრობენ დიდ კოლონიებად და დაკავებულნი არიან ბარტყებზე ზრუნვით. მათი ბუდის სიმაღლე 30 სმ-მდეა, სადაც დედალი 3-5 კვერცხს დებს. ინკუბაცია 21 დღე-ღამე გრძელდება. ბარტყებს თავიდან მშობლები კვებავენ მონელებული საკვებით, სანამ შეძლებენ ნისკარტიდან ჭამას. რვა კვირის შემდეგ ისინი დამოუკიდებლები ხდებიან და ფრენას სწავლობენ.
გაეროს უშიშროების საბჭოს რეზოლუცია 1077

გაეროს უშიშროების საბჭოს რეზოლუცია 1077 მიიღეს 1996 წლის 22 ოქტომბერს. საქართველოს შესახებ გაეროს ყველა რეზოლუციის, კერძოდ კი 937 (1994), 1036 (1996) და 1065 (1996) რეზოლუციების დამტკიცებით, საბჭომ საქართველოში გაეროს დამკვირვებელთა მისიის შემადგენლობაში, სოხუმში ადამიანის უფლებათა ოფისი დააარსა.

საქართველოს ტერიტორიული მთლიანობისა და სუვერენიტეტის მხარდაჭერის შემდეგ, უშიშროების საბჭომ განიხილა გენერალური მდივნის მოხსენება და გადაწყვიტა, რომ ახლადშექმნილ ადამიანის უფლებათა ოფისს, გაეროს დამკვირვებელთა მისიის ხელმძღვანელი უხელმძღვანელებს. ხელმძღვანელობა შეიქმნა აფხაზეთის მოსახლეობის დასახმარებლად. პროგრამის პრიორიტეტები უნდა განისაზღვროს გენერალური მდივნისა და საქართველოს მთავრობის კონსულტაციების შედეგად და შემდგომი ღონისძიებები უნდა განხორციელდეს ევროპის უშიშროებისა და თანამშრომლობის ორგანიზაციის მიერ.

რეზოლუცია 14 ხმით მიიღეს, სადაც ჩინეთმა თავი შეიკავა, რომელიც ამტკიცებდა, რომ ადამიანის უფლებათა ოფისის შექმნა, უშიშროების საბჭოს პრეროგატივებს ცდება და ეს არ უნდა შექმნას მომავალი სამშვიდობო მისიების ფარგლებში ახალი პრეცედენტები.
სპარტაკი (ტელესერიალი)

„სპარტაკი“ — ამერიკული ისტორიული ჟანრის სერიალი. მისი პრემიერა გაიმართა -ზე 2010 წლის 22 იანვარს, ჩვენება კი დასრულდა 2013 წლის 12 აპრილს. პირველ სეზონში მოქმედება ვითარდება ძვ. წ. 73-71 წლებში, როდესაც რომის იმპერიის წინააღმდეგ მონათა აჯანყებას სათავეში ჩაუდგა მონა სახელად სპარტაკი.

სერიალის პირველი სეზონი — „სპარტაკი: სისხლი და ქვიშა“ დაიწყო 2010 წლის 22 იანვარს და დასრულდა ამავე წლის 16 აპრილს. იგი შედგება 13 ეპიზოდისგან. სერიალის მეორე სეზონი — „სპარტაკი: არენის ღმერთები“ — გამოვიდა 2011 წლის 21 იანვარს და დასრულდა 25 თებერვალს. ეს სეზონი მოიცავს 6 სერას. მესამე სეზონი — „სპარტაკი: შურისძიება“ — გამოვიდა 2012 წლის 27 იანვარს და დამთავრდა 30 მარტს. იგი შეიცავს 10 ეპიზოდს. ტელესერიალის მეოთხე სეზონის —
„სპარტაკი: დაწყევლილთა ომის“ – გადაღება დაიწყო 2013 წლის 25 იანვარს და დასრულდა 12 აპრილს.
გაეროს უშიშროების საბჭოს რეზოლუცია 1096

გაეროს უშიშროების საბჭოს რეზოლუცია 1096 მიიღეს ერთხმად 1997 წლის 30 იანვარს. საქართველოს შესახებ გაეროს ყველა რეზოლუციის დამტკიცების შემდეგ, კერძოდ 1065 (1996) რეზოლუციის, საბჭომ განიხილა რეგიონში არსებული ვითარება და გადაავადა საქართველოში გაეროს დამკვირვებელთა მისიის მანდატი 1997 წლის 31 ივლისამდე.

უშიშროების საბჭომ კვლავ შეშფოთდა გამოხატა იმის გამო, რომ საქართველომ და აფხაზეთმა კონფლიქტის მოგვარება, განსაკუთრებით აფხაზური მხარის პოზიციის გამო, ვერ შეძლეს. საბჭომ აღნიშნა აფხაზეთის ადამიანის უფლებათა ოფისის გახსნაც (რეზოლუცია 1077 (1996)), რომელიც მონიტორინგს გაუწევს ადამიანის უფლებათა პატივისცემას. ორივე მხარემ დაარღვია შეთანხმება ცეცხლის შეწყვეტისა და ძალების დაშორიშორების შესახებ, რომელსაც 1994 წელს მოსკოვში ხელი მოეწერა. გალის რეგიონში მდგომარეობა კვლავაც გაუარესდა, ხოლო დსთ-ის სამშვიდობო ძალების მანდატი, რომელიც რეგიონში მოქმედებს, გაფართოვდა და გადავადდა 1997 წლის 31 იანვრამდე.

საქართველოში არსებული ვითარება ჩიხში შევიდა და კონფლიქტის ყოვლისმომცველი მოგვარების მცდელობა ჩაიშალა, ხოლო აფხაზეთის პოზიცია 1996 წლის საპარლამენტო არჩევნების შესახებ, მიუღევლად შეფასდა. ამ თვალსაზრისით, საბჭომ მიესალმა გენერალური მდივნის, კოფი ანანის შეთავაზება გაეროს როლის გაძლიერების მხრივ, მშვიდობის მშენებლობის პროცესში. ორივე მხარეს მოუწოდეს მოლაპარაკებებში პროგრესის მიღწევის შესახებ, აგრეთვე საბჭომ მიესალმა ორივე მხარეს შორის მაღალი დონის მოლაპარაკებების განახლებას.

ამის შემდეგ, რეზოლუციაში განხილულია იმ სიტუაციის შესახებ, რომელიც გავლენას ახდენს აფხაზეთში დასაბრუნებელ ლტოლვილებზე. გრძელდებოდა ამ პროცესის გაჭიანურება და მისი აფხაზეთის პოლიტიკურ სტატუსთან დაკავშირების მცდელობები, ასევე საბჭომ დაგმო კონფლიქტის შედეგად გამოწვეული დემოგრაფიული ცვლილებები და დაადასტურა ლტოლვილთა და იძულებით გადაადგილებულ პირთა უფლება მშობლიურ სახლებში დაბრუნების შესახებ. გარდა ამისა, უშიშროების საბჭომ დაგმო ყველა ეთნიკური ძალადობა და ტერიტორიების დანახმიანება, ამის გამო, საბჭომ სთხოვა ორივე მხარეს უზრუნველყოს გაეროს დამკვირვებელთა მისიის , დსთ-ის სამშვიდობო ძალების და საერთაშორისო ჰუმანიტარული ორგანიზაციების გადაადგილების უსაფრთხოებისა და თავისუფლების უზრუნველყოფა.

საბოლოოდ, გენერალურ მდივანს მოეთხოვა საბჭოში მოხსენების ჩაბარება აფხაზეთში არსებული სიტუაციისა და -ის ოპერაციების შესახებ, 1096 რეზოლუციის მიღებიდან სამი თვის შემდეგ.
გადმოტვირთვადი კონტენტი

გადმოტვირთვადი კონტენტი ( — ) — ციფრული მედია კონტენტის გავრცელების ერთ-ერთი ფორმა ინტერნეტის საშუალებით, როგორც წესი, ფასიანი, რომელიც ვრცელდება ინტერნეტში ოფიციალური გამომცემლის მიერ. ტერმინი „გადმოტვირთვადი კონტენტი“ მოიცავს ინფორმაციულ შევსებას, რომელიც შექმნილია ვიდეო თამაშებისთვის და გამოიცემა ცალკე, ძირითადი თამაშისგან დამოუკიდებლად. მიუხედავად ამისა, ეს ცნება გამოიყენებოდა ონლაინში არსებული ნებისმიერი ტიპის გასართობი ციფრული კონტენტის აღსანიშნავად.

გადმოტვირთვადი კონტენტის ფასი ხშირად არ აღემატება 20 აშშ დოლარს. ის შეიძლება იყოს რამდენიმე სახის და მოიცავდეს ახალი ტიპის ტანისამოსს, სიუჟეტურ ხაზს მსგავსად გაფართოების პაკეტისა, ასევე ახალ მოდებს, დონეებს, გამოწვევებს და და სხვა მრავალ ფუნქციას.

გადმოტვირთვადი კონტენტის გავრცელება დაიწყო 21-ე საუკუნეში, მეექვსე თაობის კონსოლების გამოჩენის შემდეგ, რომლებსაც გააჩნდა ინტერნეტის მხარდაჭერა. სპეციალურ ვერსია „წლის თამაშის გამოცემაში“ (ხელახალი გამოცემა), ხშირად გაერთიანებულია სრულფასოვანი თამაში
და ადრე გამოსული მისი ყველა .
ვიკინგები (ტელესერიალი)

„ვიკინგები“ — ირლანდიურ-კანადური ისტორიული ჟანრის სერიალი. მისი პრემიერა გაიმართა 2013 წლის 3 მარტს, გადაღებები კი ისევ გრძელდება. სერიალი მოგვითხრობს რაგნარ ლოდბროკის საგის შესახებ, თუ როგორ ესხმიან თავს ჩრდილოეთიდან მოსული დამპყრობლები ინგლისსა და საფრანგეთს, მოგვიანებით მეოთხე სეზონიდან კი რაგნარის შვილების ისტორიას.
კორეის დაზავების ხელშეკრულება

კორეის დაზავების ხელშეკრულება — კორეის ომის შესაწყვეტად დადებული დაზავების ხელშეკრულება. მას ხელი მოაწერეს ერთის მხრივ გაერთიანებული ერების სარდლობის წარმომადგენელმა ამერიკის შეერთებული შტატების არმიის გენერალ-ლეიტენანტმა უილიამ კელიმ ხოლო მეორეს მხრივ კორეის სახალხო არმიის და ჩინეთის მოხალისეთა სახალხო არმიის წარმომადგენელმა ჩრდილო კორეელმა გენერალმა ნამ ირმა. ხელშეკრულებას ხელი 1953 წლის, 27 ივლისს მოეწერა. მისი მიზანია „კორეაში პრობლემის საბოლოო მშვიდობიანი გადაწყვეტილების მიღწევამდე შეიარაღებული დაპირისპირების სრული შეწყვეტა“. ამ ხელშეკრულების საფუძველზე შეიქმნა კორეის დემილიტარიზებული ზონა, რომელიც დაახლოებით 38-ე პარალელზე გადის.
აბდულინო (აურგაზის რაიონი)

აბდულინო — სოფელი რუსეთის ფედერაციაში, ბაშკირეთის რესპუბლიკის აურგაზის რაიონში.

2010 წლის მონაცემებით, სოფელში ცხოვრობს 91 ადამიანი. რაიონულ ცენტრ თოლბაზიდან დაშორებულია 28 კილომეტრით. უახლოესი რკინიგზის სადგურია სტერლიტამაკი, რომელიც დაშორებულია 39 კმ-ით.

2002 წლის აღწერის მიხედვით, მოსახლეობის უმრავლესობას ჩუვაშები შეადგენენ (90%).
ალექსანდროვკა (აურგაზის რაიონი)

ალექსანდროვკა — სოფელი რუსეთის ფედერაციაში, ბაშკირეთის რესპუბლიკის აურგაზის რაიონში.

2002 წლის მონაცემებით, სოფელში ცხოვრობს 191 ადამიანი. რაიონულ ცენტრ თოლბაზიდან დაშორებულია 11 კილომეტრით. უახლოესი რკინიგზის სადგურია ბელოე-ოზერო, რომელიც დაშორებულია 41 კმ-ით.

2002 წლის აღწერის მიხედვით, მოსახლეობის უმრავლესობას ჩუვაშები შეადგენენ (91%).
ალექსეევკა (სემიონკისნის სოფსაბჭო)

ალექსეევკა — სოფელი რუსეთის ფედერაციაში, ბაშკირეთის რესპუბლიკის აურგაზის რაიონში.

2010 წლის მონაცემებით, სოფელში ცხოვრობს 16 ადამიანი. რაიონულ ცენტრ თოლბაზიდან დაშორებულია 27 კილომეტრით. უახლოესი რკინიგზის სადგურია სტერლიტამაკი, რომელიც დაშორებულია 44 კმ-ით.

2002 წლის აღწერის მიხედვით, მოსახლეობის უმრავლესობას ჩუვაშები შეადგენენ (100%) %.
ალექსეევკა (თოლბაზის სოფსაბჭო)

ალექსეევკა — სოფელი რუსეთის ფედერაციაში, ბაშკირეთის რესპუბლიკის აურგაზის რაიონში.

2010 წლის მონაცემებით, სოფელში ცხოვრობს 24 ადამიანი. რაიონულ ცენტრ თოლბაზიდან დაშორებულია 8 კილომეტრით. უახლოესი რკინიგზის სადგურია სტერლიტამაკი, რომელიც დაშორებულია 43 კმ-ით.

2002 წლის აღწერის მიხედვით, მოსახლეობის უმრავლესობას ჩუვაშები შეადგენენ (92%).
ამზია (აურგაზის რაიონი)

ამზია — სოფელი რუსეთის ფედერაციაში, ბაშკირეთის რესპუბლიკის აურგაზის რაიონში.

2010 წლის მონაცემებით, სოფელში ცხოვრობს 78 ადამიანი. რაიონულ ცენტრ თოლბაზიდან დაშორებულია 21 კილომეტრით. უახლოესი რკინიგზის სადგურია სტერლიტამაკი, რომელიც დაშორებულია 35 კმ-ით.

2002 წლის აღწერის მიხედვით, მოსახლეობის უმრავლესობას ჩუვაშები შეადგენენ (59%),.
ჟეროები

ჟეროები — ფრინველთა გვარი ივეოსისებრთა ოჯახისა. აერთიანებს ექვს სახეობას.

აღწერა
მისი სხეულის სიგრძეა 95 სმ, ხოლო მასა 2 კგ. ფრთის შლილი 115—135 სმ-მდეა. ახასიათებთ გრძელი, კოვზისმაგვარი (რის გამო ნისკარტკოვზასაც უწოდებენ) ნისკარტი. დანარჩენი თვისებები ემთხვევა მათ მონათესავე ივეოსისებრთა თვისებებს.

გავრცელება
გავრცელებულნი არიან ევრაზიის რამდენიმე რეგიონში, ძირითადად ხმელთაშუა, შავი, ყვითელი და იაპონიის ზღვების მიმდებარე ტერიტორიებზე. რამდენიმე პოპულაცია გვხვდება აფრიკასა და ინდოეთში.

გამრავლება
ჟეროები ბუდობენ კოლონიებად. ბუდის აშენებენ ხეებზე, ბუჩქნარსა და ლერწმის ტევრებში. დებს 3-4 თეთრ, მურა-წითელ ლაქებიან კვერცხს, რომლის ზომებია 69 × 45 მმ. ინკუბაცია 25 დღე-ღამე გრძელდება, რომლის შემდეგ იბადებიან თეთრ ღინღლიანი ბარტყები. მათ მშობლები ორმოცდაათი დღის განმავლობაში კვებავენ. სქესობრივ სიმწიფეს 3-4 წლის ასაკში აღწევენ. ველურ ბუნებაში ისინი 28 წელზე მეტხანს ცოცხლობენ.
ჩრდილოეთ კორეის დემოგრაფია

ჩრდილოეთ კორეის დემოგრაფია ცნობილია ეროვნული აღწერისა და საერთაშორისო შეფასებების მეშვეობით. ჩრდილოეთ კორეის სტატისტიკის ცენტრალურმა ბიურომ 2008 წელს უკანასკნელი აღწერა ჩაატარა, რომელშიც მოსახლეობამ 24 მილიონს მიაღწია. მოსახლეობის სიმჭიდროვე შეადგენს 199.54 კაცს/კმ.²-ზე და 2014 წლის მონაცემებით კორეის მოსახლეობის სიცოცხლის საშუალო ხანგრძლივობაა 69 წელი. ძირითადი რელიგიაა ბუდიზმი, წერა–კითხვის მცოდნეა მოსახლეობის 99% და ჩრდილოეთ კორეის ოფიციალური ენაა კორეული.
მეხეური იხვი

მეხეური იხვი ან კაროლინური იხვი — ფრინველი იხვისებრთა ოჯახისა. იგი უახლოესი ნათესავია ჩინური იხვკაზმულასი (იხვი-მანდარინი). გავრცელებულია ჩრდილოეთ ამერიკაში, სადაც იგი ბინადრობს ტყეებში მდებარე წყალსატევებში. სილამაზის გამო, დიდი რაოდენობით შეიყვანეს ისინი ევროპის პარკებში, საიდანაც ველურ ბუნებაში გავრცელდნენ. იკვებებიან მცენარეული და ცხოველური საკვებით. ბუდეს აკეთებენ ხის ფუღუროებში.
ფანმუნჯომი

ფანმუნჯომი (; ჰანჯა: ) — დაუსახლებელი სოფელი. მდებარეობს ჰამგეონ-ბუკდოს პროვინციაში, ჩრდილოეთ და სამხრეთ კორეის დე-ფაქტო საზღვრის ჩრდილოეთით. აქ 1953 წელს კორეის დაზავების ხელშეკრულებას მოეწერა ხელი. შენობა სადაც ზავს მოეწერა ხელი დღემდე შემონახულია და იქ მდებარეობს ჩრდილოეთ კორეის მშვიდობის მუზეუმი.

ფანმუნჯომი ხშირად გამოიყენება, როგორც ახლოს მდებარე საერთო უსაფრთხოების მონაკვეთის სახელის მეტონიმია.
ის (რომანი)

ის — ამერიკელი მწერალ სტივენ კინგის 1986 წლის საშინელებათა ჟანრის რომანი. იგი არის მისი 22-ე წიგნი და მე-18 რომანი, გამოცემული საკუთარი სახელით. სიუჟეტი მოიცავს რამდენიმე თემას - გონების ძალაუფლებას, გაერთიანებული ჯგუფის ძალას, ბავშვობის ტრავმების გავლენას ცხოვრების უფრო გვიანდელ წლებზე. სიუჟეტის მიხედვით, გამოგონილი ქალაქ დერის მაცხოვრებელი, შვიდი მეგობარი, ებრძვის ურჩხულს, რომელიც კლავს ბავშვებს და სხვადასხვა ფორმით ჩნდება. თხრობა მიმდინარეობს პარალელურად დროის სხვადასხვა ინტერვალში, რომელთაგან ერთ-ერთი შეესაბამება მთავარი პერსონაჟის ბავშვობას, ხოლო მეორე - გვიანდელ წლებს.

1987 წელს რომანმა მიიღო ბრიტანული ფენტეზის ჯილდო. იმავე წელს იგი ნომინირებული იყო -ის და მსოფლიო ფენტეზის ჯილდოებზე.

1990 წელს გამოვიდა წიგნის პირველი ადაპტაცია, მინი-სერიალის სახით, ხოლო 2017 წელს - სრულმეტრაჟიანი ფილმი.
სტივენ კინგის ბიბლიოგრაფია

აქ წარმოდგენილია ამერიკელი მწერალ სტივენ კინგის სრული ბიბლიოგრაფია. მისი წიგნები მსოფლიოში გაყიდული 350 მილიონზე მეტი ასლის სახით. მათი ნაწილი ადაპტირებულია ფილმებად, ტელესერიალებად ან კომიქსებად. ავტორს საერთო ჯამში გამოცემული აქვს 56 რომანი - აქედან შვიდი „რიჩარდ ბახმანის“ ფსევდონიმით - და ხუთი არამხატვრული ჟანრის წიგნი. მას აგრეთვე დაწერილი აქვს 200-მდე მოთხრობა, რომელთა უმეტესობა გამოცემულია კრებულების შემადგენლობაში. მწერლის მიერ მოთხრობილი ამბების დიდი ნაწილი მიმდინარეობს მის მშობლიურ ქალაქ მენში.

რომანები
კრებულები
არამხატვრული
სხვა
ზინაიდა კვერენჩხილაძის სახელობის დმანისის პროფესიული სახელმწიფო დრამატული თეატრი

დმანისის თეატრი დაარსდა 1990 წელს, ქართველი მეცნიერის, ჯუმბერ კოპალიანის ინიციატივით.

1990 წლის 19 იანვარს, საქართველოს სახალხო არტისტის, ზინაიდა კვერენჩხილაძის ხელმძღვანელობით და სრულიად საქართველოს კათოლიკოს-პატრიარქის ილია -ის ლოცვა-კურთხევით, ქალაქ დმანისში, შედგა პირველი სპექტაკლის „ჩემო კალამო“ პრემიერა (რეჟისორი თემურ ჩხეიძე).

1991-1994 წლებში, ცნობილი პოლიტიკური მოვლენების გამო, დმანისის თეატრმა ფუნქციონირება შეწყვიტა.

1995 წლის 19 იანვრიდან კი დმანისის თეატრი ისევ აგრძელებს თავის საქმიანობას.

2003 წლის 14 მაისის, საქართველოს პრეზიდენტის ბრძანებულებით, ოფიციალურად შეიქმნა სსიპ - დმანისის დრამატული თეატრი „ქვემო ქართლი“ და თეატრალური საქმიანობისთვის უსასყიდლოდ გადაეცა შენობა.

2012 წლიდან კი დმანისის თეატრი ზინაიდა კვერენჩხილაძის სახელობისაა და პროფესიული სახელმწიფო თეატრის სტატუსს ატარებს.
პირველი ლიგა 2015-2016

პირველი ლიგა ლიგა 2015-2016 — საქართველოს პირველი ლიგის ოცდამეშვიდე სეზონი.

ფორმატი
ტურნირი შედგებოდა სულ 18 გუნდისგან. პირველი ორი გუნდი პირდაპირი გზით გადადიოდა უმაღლეს ლიგაში, ხოლო მესამე ადგილოსანს უწევდა ფლეი-ოფი უმაღლესი ლიგის მე-14 ადგილის მფლობელთან. თუმცა, ფორმატის ცვლილების გამო, საბოლოოდ, არც ერთი გუნდი არ გადასულა უმაღლეს ლიგაში.

მონაწილე გუნდები
ცხრილი
ცხენკაცა ბოჯეკი

„ცხენკაცა ბოჯეკი“ — ამერიკული ანიმაციური სიტკომი, შექმნილი რაფაელ ბობ-უოკსბერგის მიერ. მის მთავარ პერსონაჟს, ბოჯეკს, ახმოვანებს უილ არნეტი, ხოლო სხვა როლებს – ემი სედარისი, პოლ ფ. ტომპკინსი და აარონ პოლი. სერიალის პირველი სეზონის პრემიერა გაიმართა 2014 წლის 22 აგვისტოს, -ზე, ხოლო საშობაო გამოშვება გამოვიდა 19 დეკემბერს. სერიალის მხატვარია ლიზა ჰენაუოლტი, რომელიც მანამდე ბობ-უოკსბერგთან ერთად მუშაობდა ინტერნეტ-კომიქსზე „ , “.

მიუხედავად იმისა, რომ სერიალში მიმდინარეობს მიმდინარე მოვლენების, პოლიტიკოსების და შოუ-ბიზნესის სატირული პაროდირება, იგი ასევე აღიარებულია დეპრესიასთან, ტრავმასთან და თვითგანადგურებასთან ბრძოლის რეალისტური გადმოცემისთვის.

მიუხედავად იმისა, რომ გამოსვლის შემდეგ სერიალის შეფასებები თავდაპირველად არაერთგვაროვანი იყო, მისი მეორე სეზონი კრიტიკოსებმა უფრო დადებითად განიხილეს და შემდგომში სხვა სეზონები ერთხმად მოიწონეს. მეოთხე სეზონის პრემიერა გაიმართა 2017 წლის 8 სექტემბერს. 21 სექტემბერს შეკვეთილი იქნა მეხუთე სეზონის წარმოებაც.
იბიკარე

იბიკარე — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 550 მეტრზე. მიეკუთვნება სანტა-კატარინას შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ ჟოასაბის შემადგენლობაში.

2010 წლის მონაცემებით, მოსახლეობა 3 373 ადამიანს შეადგენდა, მოსახლეობის სიმჭიდროვე 21,65 კმ²-ზე. ფართობი 155 789 კმ²-ია.
იომერე

იომერე — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 847 მეტრზე. მიეკუთვნება სანტა-კატარინას შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ ჟოასაბის შემადგენლობაში.

2010 წლის მონაცემებით, მოსახლეობა 2 739 ადამიანს შეადგენდა, მოსახლეობის სიმჭიდროვე 24,08 კმ²-ზე. ფართობი 113 754 კმ²-ია.
ჟაბორა

ჟაბორა — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 674 მეტრზე. მიეკუთვნება სანტა-კატარინას შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ ჟოასაბის შემადგენლობაში.

2010 წლის მონაცემებით, მოსახლეობა 4 041 ადამიანს შეადგენდა, მოსახლეობის სიმჭიდროვე 22,18 კმ²-ზე. ფართობი 182 154 კმ²-ია.
ჟუასაბა

ჟუასაბა — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 522 მეტრზე. მიეკუთვნება სანტა-კატარინას შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ ჟოასაბის შემადგენლობაში.

2010 წლის მონაცემებით, მოსახლეობა 27 020 ადამიანს შეადგენდა, მოსახლეობის სიმჭიდროვე 111,6 კმ²-ზე. ფართობი 242 110 კმ²-ია.
ლესერდოპოლისი

ლესერდოპოლისი — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 513 მეტრზე. მიეკუთვნება სანტა-კატარინას შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ ჟოასაბის შემადგენლობაში.

2010 წლის მონაცემებით, მოსახლეობა 2 199 ადამიანს შეადგენდა, მოსახლეობის სიმჭიდროვე 31,92 კმ²-ზე. ფართობი 68 890 კმ²-ია.
ლებონ-რეჟისი

ლებონ-რეჟისი — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 980 მეტრზე. მიეკუთვნება სანტა-კატარინას შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ ჟოასაბის შემადგენლობაში.

2010 წლის მონაცემებით, მოსახლეობა 11 838 ადამიანს შეადგენდა, მოსახლეობის სიმჭიდროვე 12,57 კმ²-ზე. ფართობი 941 486 კმ²-ია.